Chinese Democracy

Το Chinese Democracy είναι το έκτο στούντιο άλμπουμ του αμερικανικού hard rock συγκροτήματος Guns N' Roses. Κυκλοφόρησε το 2008 από την Geffen Records. Είναι το πρώτο άλμπουμ του συγκροτήματος με αυθεντικό υλικό για πάνω από 15 χρόνια, από τα Use Your Illusion I και II. Είναι το πρώτο άλμπουμ του συγκροτήματος με αποκλειστικά αυθεντικό υλικό. Παρά την μακροχρόνια προετοιμασία, την παραγωγή 13.000.000$ -γεγονός που το καθιστά το ακριβότερο rock άλμπουμ όλων των εποχών- και την επιτυχία του στα τσαρτ, το Chinese Democracy απογοήτευσε αρκετούς θαυμαστές.

 Το 1994, η προετοιμασία ενός νέου άλμπουμ ματαιώθηκε λόγω διαφωνιών μεταξύ των μελών. Οι Slash, Νταφ ΜαΚέγκαν, Ματ Σόρουμ και Γκίλμπυ Κλαρκ απολύθηκαν ή παραιτήθηκαν από το συγκρότημα. Τα υπόλοιπα μέλη, Αξλ Ρόουζ και Ντίζυ Ριντ, ξεκίνησαν με τους κιθαρίστες Ρόμπιν Φινκ & Πωλ Τομπάιας, τον μπασίστα Τόμμυ Στίνσον, τον ντράμερ Τζος Φριζ και τον πιανίστα Κρις Πίτμαν να δουλεύουν στο νέο δίσκο το 1997. Ο δίσκος, σχεδόν έτοιμος, επαναηχογραφήθηκε το 2000. Τα κομμάτια επαναηχογραφήθηκαν από διάφορα μέλη της μπάντας μέχρι την κυκλοφορία τους. Η κυκλοφορία του άλμπουμ είχε αναβληθεί αρκετές φορές, με τελευταία τον Μάρτιο του 2007. Το συγκρότημα είχε δουλέψει με αρκετούς καλλιτέχνες κατά την ηχογράφηση, ανάμεσά τους οι κιθαρίστες Μπράιαν Μέι και Ντέιβ Ναβάρρο. Ο Μέι έπαιξε κιθάρα στην αρχική έκδοση του κομματιού "Catcher in the Rye" το 1999. Παρότι ο ντράμερ Τζος Φριζ ξεκίνησε να δουλεύει στο δίσκο, δεν εμφανίζεται. Τα μέρη του επαναηχογραφήθηκαν από τον Μπράιαν Μέντια, αφότου ο Φριζ αποχώρησε το 1999. Ο Σεμπάστιαν Μπαχ, πρώην τραγουδιστής του αμερικανικού συγκροτήματος Skid Row, ηχογράφησε φωνητικά για το τραγούδι "Sorry".Ο μπασίστας Τόμμυ Στίνσον δήλωσε το 2006 ότι το μεγαλύτερο μέρος του άλμπουμ είχε ολοκληρωθεί την περίοδο 1998-2001 και ότι πέρασε από πολλούς παραγωγούς.Ο ντράμερ Μπράιαν Μέντια ηχογράφησε τα μέρη του μέσα σε 8 μήνες, ενώ ο κιθαρίστας Ρίτσαρντ Φόρτους ισχυρίζεται ότι ο Ρόουζ ηχογράφησε τα φωνητικά σε λιγότερο από μία βδομάδα.Σε μιά συνέντευξη του 1999, ο Ρόουζ δήλωσε ότι υπήρχε αρκετό υλικό για ένα διπλό άλμπουμ. Δήλωσε επίσης ότι οι ηχογραφήσεις θα μπορούσαν να οδηγήσουν σε πολλά άλμπουμ με μεγαλύτερες industrial - electronic επιρροές από αυτές στο Chinese Democracy. Ο Σεμπάστιαν Μπαχ είπε πως ο δίσκος αυτός αποτελεί το πρώτο μέρος μιας τριλογίας. Πηγές ισχυρίστηκαν ότι τα σχέδια της μπάντας το 2001 ήταν να ηχογραφήσουν δύο άλμπουμ, να κυκλοφορήσουν το πρώτο, να περιοδεύσουν για ένα με δύο χρόνια και έπειτα να κυκλοφορήσουν τον δεύτερο δίσκο χωρίς την ανάνγκη να επιστρέψουν στο στούντιο. Σε μια συνέντευξη του 2014, ο Ρόουζ είπε πως ένα δεύτερο μέρος του Chinese Democracy και ένα remix album κομματιών του δίσκου είχαν ολοκληρωθεί. Το Chinese Democracy είναι το πρώτο άλμπουμ των Guns N' Roses που η επεξεργασία έγινε με μεγάλη χρήση σύγχρονων μέσων. Το άλμπουμ είναι απαγορευμένο στην Κίνα, λόγω της κριτικής της Κινεζικής Κυβέρνησης και αναφορών στο Φάλουν Γκονγκ, που βρίσκονται στο κομμάτι "Chinese Democracy". Το Κομμουνιστικό Κόμμα της Κίνας σχολίασε πως το τραγούδι "έστρεψε το δόρυ του στην Κίνα". Στις 26 Μαρτίου του 2008 αναφέρθηκε ότι η εταιρία Dr Pepper θα προσέφερε σε όλους τους πολίτες της Αμερικής -με εξαίρεση τα (τότε) πρώην μέλη Slash και Buckethead- ένα δωρεάν κουτάκι Dr Pepper εάν το Chinese Democracy κυκλοφορούσε μέσα στο 2008. Ο Ρόουζ εξέφρασε την έκπληξή του στην επίσημη ιστοσελίδα του συγκροτήματος και είπε ότι θα μοιραζόταν το δικό του Dr Pepper μαζί με τον Buckethead, καθώς ο κιθαρίστας εμφανίζεται στο άλμπουμ. Αφότου ανακοινώθηκε επίσημα η κυκλοφορία του άλμπουμ, η Dr Pepper επιβεβαίωσε τις φήμες. Ωστόσο, η διανομή ιντερνετικών κουπονιών αποδείχθηκε μη επαρκής. Δικηγόροι της μπάντας απείλησαν την Dr Pepper με μήνυση. Σε γράμμα προς την Dr Pepper ο δικηγόρος του Ρόουζ, Άλαν Γκούτμαν, είπε: Η απάτη που η εταιρεία σας σχεδίασε αδέξια ήταν μια απόλυτη καταστροφή, η οποία εξαπάτησε τους καταναλωτές και κατέστρεψε την κυκλοφορία του Chinese Democracy. Ο Γκούτμαν ζήτησε επίσης η εταιρεία να απολογηθεί δημόσια και η απολογία να δημοσιευθεί. Σε μια συνέντευξη με ένα φόρουμ, ο Ρόουζ γνωστοποίησε ότι είπε στους δικηγόρους του πως δεν ήταν μεγάλο ζήτημα και πως έπρεπε να επικεντρωθούν στην κυκλοφορία. Το 1997 πηγές αποκάλεσαν τη νέα δουλειά του συγκροτήματος επηρεασμένη σε μεγάλο βαθμό από την ηλεκτρονική και industrial σκηνή. Ωστόσο ο Ρόουζ, σε μια συνέντευξη του 2001, διέψευσε κατά ένα μέρος τις φήμες και είπε ότι τα κομμάτια θα έχουν επιρροές από διάφορα είδη.Ο Ρόουζ σχολίασε στο περιοδικό Rolling Stone: Είναι ένα περίπλοκο πρότζεκτ, προσπαθώ να κάνω κάτι διαφορετικό.[...] Μερικοί θα πουν "Αυτό δεν μοιάζει με τον Άξλ, αυτό δε μοιάζει με τους Guns N' Roses". Αλλά σίγουρα θα σας αρέσουν τουλάχιστον μερικά κομμάτια. Το Chinese Democracy παρουσίασε μια μεγάλη αλλαγή στον ήχο του συγκροτήματος προς το industrial rock και το electronic rock, με nu metal επιρροές αλλά πάντα διατηρώντας τον κλασσικό hard rock ήχο τους. Κριτικοί χαρακτήρισαν το άλμπουμ παρόμοιο με τον ήχο των Queen, Wings και Άντριου Λόυντ Γουέμπερ. Το Chinese Democracy απέσπασε κυρίως θετικές κριτικές. Στο Metacritic πέτυχε 64/100. Το Rolling Stone βαθμολόγησε το άλμπουμ δωδέκατο στη λίστα με τα καλύτερα άλμπουμ του 2008. Η Sputnicmusic χαρακτήρισε το Chinese Democracy πιο "σταθερό" από τα προηγούμενα άλμπουμ του συγκροτήματος, ενώ το 2015 η Artistdirect το χαρακτήρισε "αξεπέραστο".Ο Γκρεγκ Κοτ ήταν κάπως πιο αρνητικός, θεωρώντας την παραγωγή του Ρόουζ υπερβολικά "στολισμένη". Το New York Times το αποκάλεσε "ένα μεταβατικό δίσκο", ενώ ο Στίβεν Ντέιβις χαρακτήρισε το Chinese Democracy "το χειρότερο άλμπουμ που έχει υπάρξει". Ο Αξλ ακούγεται φανταστικός.[...] Πιστεύω πως έκανε το άλμπουμ που πάντα ήθελε. - Νταφ ΜαΚέγκαν Είναι εντελώς διαφορετικό από αυτό που εμείς θα είχαμε κάνει και είναι μια πολύ καλή προσπάθεια του Αξλ. Πιστεύω ότι δεν θα μπορούσαμε ποτέ να κάνουμε κάτι τέτοιο. Σου δείχνει πόσο καλός είναι ο Αξλ.[...] Είναι ακριβώς αυτό που περίμενα, με πολλά συνθεσάιζερ και χρήση της τεχνολογίας. - Slash Έχω ακούσει μερικά τραγούδια του άλμπουμ και μου άρεσε αυτό που άκουσα. - Izzy Stradlin Πραγματικά πιστεύω ότι είναι ένας πολύ καλός δίσκος. Γνωρίζοντας τι μουσική κατεύθυνση ήθελε να πάρει, ο Αξλ έκανε πολύ καλή δουλειά. - Gilby Clarke Το άλμπουμ είναι υπερβολικά επιεικές, άγονο και γενικά όχι τόσο καλό. - Tracii Guns Το Chinese Democracy δεν μου άρεσε. Καθόλου. - Steven Adler Το άλμπουμ ήταν υποψήφιο για το Βραβείο Juno για το Διεθνές Άλμπουμ της Χρονιάς το 2009, ενώ το κομμάτι "If The World" για το Βραβείο Satellite για το Καλύτερο Αυθεντικό Τραγούδι το 2008. Guns N' Roses: Αξλ Ρόουζ - κύρια φωνητικά, πλήκτρα, πιάνο, κιθάρα (6, 12) Ρόμπιν Φινκ - κιθάρες, πλήκτρα Bumblefoot - κιθάρα Buckethead - κιθάρες (1-6, 8-12, 14) Πωλ Τομπάιας - κιθάρα (1, 3-7, 9, 11, 12, 14), πιάνο (6) Ρίτσαρντ Φόρτους - κιθάρα (1, 3, 4, 6, 14) Τόμμυ Στίνσον - μπάσο, φωνητικά Μπράιαν Μέντια - ντραμς, drum machine (11) Φρανκ Φέρρερ - ντραμς (1, 3, 5, 6, 11) Ντίζυ Ριντ - πλήκτρα, πιάνο (4, 5), φωνητικά Κρις Πίτμαν - πλήκτρα (1-8, 10, 12, 13), δωδεκάχορδη κιθάρα, drum & string machine (5), φωνητικάGuests: Σεμπάστιαν Μπαχ - φωνητικά στο "Sorry"